smcproject/ml-wiki-sentences huggingface dataset:
തിരുത്തണി ചെന്നൈയിൽ നിന്ന് 87 kilometres (54 mi) അകലെയാണ്.
നേരത്തെ തിരുത്തണിയെ തിരുവരകം എന്നാണ് വിളിച്ചിരുന്നത്.
ശൂരസംഹാര (അസുരനെ വധിച്ചത്) ശേഷം കോപം ശമിച്ചതിനാൽ ഇവിടെ സ്കന്ദ ഷഷ്ഠി ഉത്സവം (ശൂരസംഹാരം) നടത്തുന്നില്ല.
പടിഞ്ഞാറുള്ള വള്ളിമലയിൽ വെച്ച് വള്ളിയെ വിവാഹം ചെയ്ത് സുബ്രഹ്മണ്യസ്വാമി സ്വാമി, മലകളിൽ ഏറ്റവും ശ്രേഷ്ഠമായ ഇവിടേക്കു വന്നു എന്നാണ് വിശ്വാസം.
ഈ ക്ഷേത്രത്തിന്റെ ഉത്ഭവം പുരാതന കാലത്താണ്.
സംഘ കാലഘട്ടത്തിൽ നക്കീരർ രചിച്ച തിരുമുരുഗാട്രുപടൈ യിൽ ഈ ക്ഷേത്രത്തെക്കുറിച്ച് പരാമർശിച്ചിട്ടുണ്ട്.
വിജയനഗര ഭരണാധികാരികളും പ്രാദേശിക ഭരണ കർത്താക്കളും സമീന്ദാറുകളും ക്ഷേത്രത്തെ പിന്തുണച്ചിട്ടുണ്ട്.
മുരുകന്റെ യഥാർത്ഥ വാഹനം മയിലല്ല ഐരാവതം എന്ന ആനയാണെന്ന് വിശ്വസിക്കപ്പെടുന്നു.
ഈ ക്ഷേത്രത്തിലും, തിരുത്തണി മുരുകൻ ക്ഷേത്രത്തിലും ആനയെ വാഹനമാക്കിയ മുരുക രൂപം കാണാം.
ദേവന്മാരുടെ അധിപനായ ഇന്ദ്രൻ തന്റെ മകളായ ദേവയാനിയെ സ്കന്ദന് വിവാഹം ചെയ്തു നൽകിയെന്നും, സ്ത്രീധനമായി അദ്ദേഹത്തിൻ്റെ ഐരാവതം എന്ന ആനയെ നൽകിയെന്നുമാണ് ഐതിഹ്യം.
ഐരാവതം പോയപ്പോൾ ഇന്ദ്രന്റെ ഐശ്വര്യം ക്ഷയിച്ചുപോയി.
സുബ്രഹ്മണ്യൻ ഐരാവതത്തെ തിരികെ നൽകാമെന്ന് വാഗ്ദാനം ചെയ്തുവെങ്കിലും ഇന്ദ്രൻ ഐരാവതത്തെ തിരികെ സ്വീകരിക്കാൻ വിസമ്മതിക്കുകയും ഐരാവതം ദേവലോകത്തിൻ്റെ ദിശയെ അഭിമുഖീകരിക്കണമെന്ന് ആവശ്യം അറിയിക്കുകയും ചെയ്തു.
ഈ ഐതീഹ്യപ്രകാരം ക്ഷേത്രത്തിലെ ആനയുടെ വിഗ്രഹം കിഴക്ക് അഭിമുഖമായാണുള്ളത്.
മകളുടെ സ്ത്രീധനമായി ഇന്ദ്രൻ ഒരു ചന്ദനക്കല്ല് സമ്മാനിച്ചുവെന്നാണ് മറ്റൊരു ഐതിഹ്യം.
ഈ കല്ല് ഉരച്ച് നിർമ്മിച്ച, ഔഷധ ഗുണമുണ്ടെന്ന് വിശ്വസിക്കുന്ന ചന്ദനം സുബ്രഹ്മണ്യ വിഗ്രഹത്തിൽ പൂശുന്നു.
താരകസുരൻ എന്ന അസുരൻ എറിഞ്ഞ ചക്രം സ്കന്ദൻ്റെ നെഞ്ചിൽ പതിച്ചുവെന്നും ഐതിഹ്യമുണ്ട്, അതിനാൽ ഈ ക്ഷേത്രത്തിലെ സുബ്രഹ്മണ്യ വിഗ്രഹത്തിൻ്റെ നെഞ്ചിൽ ഒരു ദ്വാരമുണ്ട്.
സ്കന്ദൻ ചക്രം വിഷ്ണുവിന് സമ്മാനിച്ചതായും ഐതിഹ്യം.
അഗസ്ത്യ മുനിയ്ക്ക് സ്കന്ദൻ തമിഴിനെക്കുറിച്ചുള്ള അറിവ് നൽകിയിട്ടുണ്ടെന്നും ഐതീഹ്യമുണ്ട്, അതിനാൽ ഈ ആരാധനാലയത്തിൽ അദ്ദേഹം വീരമൂർത്തി, ജ്ഞാനമൂർത്തി, ആചാര്യമൂർത്തി എന്നീ നിലകളിൽ കണക്കാക്കപ്പെടുന്നു.
രാവണനെ വധിച്ച ശേഷം രാമൻ രാമേശ്വരത്ത് ശിവനെ ആരാധിക്കുകയും, പിന്നീട് സുബ്രഹ്മണ്യനെ ആരാധിച്ച് തികഞ്ഞ മനഃസമാധാനം കണ്ടെത്താനായി തിരുത്തണിയിലെത്തിയതായും ഐതീഹ്യമുണ്ട്.
ദ്വാപരയുഗത്തിൽ , തെക്കോട്ടുള്ള തീർത്ഥാടന യാത്രയിൽ അർജ്ജുനൻ ഇവിടെ ആരാധന നടത്തിയതായി വിശ്വസിക്കുന്നു.
വിഷ്ണുവിൽ നിന്നും ശൂരപദ്മന്റെ സഹോദരൻ താരകാസുരൻ തട്ടിയെടുത്ത പവിത്രമായ ശംഖും ചക്രവും തിരികെ നൽകുന്നത് സുബ്രഹ്മണ്യനാണ്.
ശിവനെ കാണാൻ കൈലാസത്തിലേക്ക് പോകവെ, പ്രണവ മന്ത്രത്തിന്റെ ('ഓം' മന്ത്രം) അർഥം സുബ്രഹ്മണ്യനോട് വിശദീകരിക്കുന്നതിൽ പരാജയപ്പെട്ടതിന്റെ പേരിൽ സുബ്രഹ്മണ്യനാൽ തടവിലാക്കപ്പെട്ട ബ്രഹ്മാവ് സുബ്രഹ്മണ്യനെ ആരാധിച്ച് സൃഷ്ടിക്കുള്ള അവകാശം തിരികെ നേടിയത് ഇവിടെവെച്ചാണ് എന്നും ഐതീഹ്യമുണ്ട്.
പാലാഴി മഥനത്തിൽ ദേവന്മാരും അസുരന്മാരും ചേർന്ന് അമൃത് കടഞ്ഞെടുക്കുമ്പോൾ നാഗ രാജാവ് വാസുകിയുടെ ശരീരത്തിലുണ്ടായ മുറിവുകൾ താണിഗൈയിൽ ആരാധന നടത്തിയപ്പോൾ ഭേദമായി എന്നും ഐതീഹ്യമുണ്ട്.
പരിപൂർണ്ണാചലം (തനികാചലം) എന്ന കുന്നിലാണ് ക്ഷേത്രമുള്ളത്.
365 പടികളും അഞ്ച് നിരകളുള്ള ഗോപുരവും ക്ഷേത്രത്തിലുണ്ട്.
ക്ഷേത്രവുമായി ബന്ധപ്പെട്ട് നിരവധി ജലാശയങ്ങളുണ്ട്.
ക്ഷേത്രത്തിൽ മുരുകൻ, വള്ളി, ദേവയാനി എന്നിവരുടെ കോവിലുകൾ ഉണ്ട്.
സാധാരണയായി രാവിലെ 5:45 മുതൽ രാത്രി 9:00 മണി വരെ ക്ഷേത്രം തുറന്നിരിക്കും.
ഈ ആരാധനാലയത്തിലേക്ക് ധാരാളം ഭക്തരെ ആകർഷിക്കുന്ന പ്രതിമാസ കൃത്തികൈക്ക് പുറമേ, ആദി കൃത്തികൈ, ഡിസംബർ 31ന് ഉള്ള പുതുവൽസര ആഘോഷം എന്നിവയാണ് രണ്ട് വാർഷിക ഉത്സവങ്ങൾ.
ആദി മാസത്തിലെ ഉത്സവം,  മാസി മാസത്തിലെ ബ്രഹ്മോത്സവം (ഈ സമയത്ത് വള്ളിയുമായുള്ള കല്യാണം എട്ടാം ദിവസം ആഘോഷിക്കുന്നു), ഐപ്പസി മാസത്തിലെ സ്കന്ദഷഷ്ടി എന്നിവയാണ് മറ്റ് ആഘോഷങ്ങൾ.
അവലംബം കുറിപ്പുകൾ പുറം കണ്ണികൾ ക്ഷേത്രത്തിന്റെ ഔദ്യോഗിക പേജ് Archived 2016-05-07 at the Wayback Machine .
മുരുകൻ ക്ഷേത്രങ്ങൾ Archived 2006-11-11 at the Wayback Machine .
അരൂബ ഇംഗ്ലീഷ് വിലാസം https://ml.wikipedia.org/wiki/Aruba
തെക്കൻ കരീബിയൻ കടലിലെ ലെസ്സർ ആന്റില്ലസ് മേഖലയുടെ ഭാഗമായ ഒരു ദ്വീപാണ് അരൂബ ( / ə ˈ r uː b ə / ə- ROO -bə ; Dutch pronunciation: [aˈruba] ).
30 കിലോമീറ്ററാണ് ഈ ദ്വീപിന്റെ നീളം.
ഇത് വെൻസ്വേലൻ തീരത്തുനിന്നും 27 കിലോമീറ്റർ ദൂരത്താണ് സ്ഥിതി ചെയ്യുന്നത്.
ബോണൈർ കുറകാവോ എന്നീ ദ്വീപുകൾക്കൊപ്പം അരൂബയെ ലീവാഡ് ആന്റില്ലീസിലെ എ.ബി.സി. ദ്വീപുകൾ എന്നുവിളിക്കാറുണ്ട്.
അരൂബയെയും ആന്റില്ലസിലെ മറ്റു ഡച്ചു ദ്വീപുകളെയും ചേർത്ത് നെതർലാന്റ്സ് ആന്റില്ലസ് അല്ലെങ്കിൽ ഡച്ച് ആന്റില്ലസ് എന്നു വിളിക്കാറുണ്ട്.
കിംഗ്ഡം ഓഫ് നെതർലാന്റ്സിന്റെ ഭാഗമായ നാലു രാജ്യങ്ങളിലൊന്നാണ് അരൂബ.
നെതർലാന്റ്സ് , കുറകാവോ സിന്റ് മാർട്ടൻ എന്നിവയാണ് മറ്റു രാജ്യങ്ങൾ.
ഈ രാജ്യങ്ങളിലെയെല്ലാം ജനങ്ങൾക്കും ഡച്ച് പൗരത്വമാണുള്ളത്.
അരൂബയ്ക്ക് ഭരണപരമായ വിഭ‌ജനങ്ങളൊന്നുമില്ല.
സെൻസസിന്റെ സൗകര്യത്തിനായി രാജ്യത്തെ എട്ടു പ്രദേശങ്ങളായി തിരിച്ചിട്ടുണ്ട്.
ഒറാൻ‌ജെസ്റ്റഡ് ആണ് തലസ്ഥാനം.
കരീബിയനിലെ മറ്റു പ്രദേശങ്ങളിൽ നിന്ന് വ്യത്യസ്തമായി അരൂബയിൽ താരതമ്യേന വരണ്ട കാലാവസ്ഥയാണുള്ളത്.
കള്ളിമുൾച്ചെടികൾ നിറഞ്ഞ പ്രദേശങ്ങളാണിവിടെ.
ഈ കാലാവസ്ഥ വിനോദസഞ്ചാരത്തെ സഹായിക്കുന്നുണ്ട്.
179 ചതുരശ്ര കിലോമീറ്ററാണ് ദ്വീപിന്റെ വിസ്തീർണ്ണം.
ഉയർന്ന ജനസാന്ദ്രതയാണിവിടെ ഉള്ളത്.
2010-ലെ സെൻസസ് അനുസരിച്ച് 101,484 ആൾക്കാരാണ് ഇവിടെ താമസിക്കുന്നത്.
ഹരിക്കേയ്ൻ ബെൽറ്റിനു വെളിയിലാണ് ഈ ദ്വീപ്.
ജനകീയ തിരഞ്ഞെടുപ്പിലൂടെ നിലവിൽ വരുന്ന സ്റ്റാറ്റൻ ആണ് നിയമനിർമ്മാണസഭ.
21 അംഗ സഭ പ്രധാനമന്ത്രിയെ തിരഞ്ഞെടുക്കുന്നു.
നെതർലാന്റ്സ് രാജാവിന്റെ പ്രതിനിധിയായ ഗവർണറാണ് രാഷ്ട്രത്തലവന്റെ ചുമതല നിർവഹിക്കുന്നത്.
സ്വർണ്ണഖനനം , പെട്രോളിയം , ടൂറിസം എന്നിവയാണ് പ്രധാന വരുമാനമാർഗ്ഗങ്ങൾ.
അവലംബം പുറത്തേയ്ക്കുള്ള കണ്ണികൾ Aruba എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള അരൂബ യാത്രാ സഹായി Government of Aruba Aruba.com – Official Tourism site of Aruba അരൂബ ഓപ്പൺ ഡയറക്റ്ററി പ്രൊജക്റ്റിൽ Wikimedia Atlas of Aruba
12°30′N 69°58′W ﻿ / ﻿ 12.500°N 69.967°W ﻿ / 12.500; -69.967
അരുൾമിഗു സ്വാമിനാഥ സ്വാമി ക്ഷേത്രം, സ്വാമിമല ഇംഗ്ലീഷ് വിലാസം https://ml.wikipedia.org/wiki/Arulmigu_Swaminatha_Swamy_Temple,_Swamimalai
സ്വാമിമലയിൽ സ്ഥിതി ചെയ്യുന്ന മുരുക ദേവന് സമർപ്പിച്ചിരിക്കുന്ന ഒരു ഹിന്ദു ക്ഷേത്രമാണ് അരുൾമിഗു സ്വാമിനാഥ സ്വാമി ക്ഷേത്രം .
ഇന്ത്യയിലെ തമിഴ്‌നാടിൽ തഞ്ചാവൂർ ജില്ലയിൽ കാവേരി നദിയുടെ കൈവഴിയുടെ തീരത്താണ്  ക്ഷേത്രം നിർമ്മിച്ചിരിക്കുന്നത്.
ആറുപടൈവീടുകളിൽ മുരുകന്റെ നാലാമത്തെ വാസസ്ഥലമാണ് ഈ ക്ഷേത്രം.
പ്രധാന ദേവതയായ സ്വാമിനാഥസ്വാമിയുടെ ക്ഷേത്രം 60 ft (18 m) ഉയരമുള്ള കുന്നിൻ മുകളിലാണ്.
അമ്മ മീനാക്ഷി (പാർവതി), അച്ഛൻ ശിവൻ (സുന്ദരേശ്വരർ) എന്നിവരുടെ ആരാധനാലയം കുന്നിന് താഴെ സ്ഥിതിചെയ്യുന്നു.
ക്ഷേത്രത്തിന് മൂന്ന് ഗോപുരങ്ങൾ , അറുപത് പടികൾ എന്നിവയുണ്ട്.
പടികൾ ഓരോന്നിനും അറുപത് തമിഴ് വർഷങ്ങളുടെ പേരാണ് നൽകിയിരിക്കുന്നത്.
വാർഷിക വൈകാശി വിശാഖം ഉത്സവത്തിൽ വിദൂരസ്ഥലങ്ങളിൽ നിന്നുള്ള ആയിരക്കണക്കിന് ഭക്തർ പങ്കെടുക്കുന്നു.
പുരാണമനുസരിച്ച്, ശിവപുത്രനായ മുരുകൻ ഈ സ്ഥലത്ത് വെച്ച് തന്റെ പിതാവിന് പ്രണവ മന്ത്രത്തിന്റെ (ഓം ) അർത്ഥം പറഞ്ഞു കൊടുക്കുകയും അതിനാൽ സ്വാമിനാഥസ്വാമി എന്ന പേര് നേടുകയും ചെയ്തു.
ബിസി രണ്ടാം നൂറ്റാണ്ടിൽ സംഘകാലം മുതൽ നിലവിലുണ്ടെന്ന് കരുതപ്പെടുന്ന ഈ ക്ഷേത്രം പരാന്തക ചോഴൻ ഒന്നാമൻ പരിഷ്കരിച്ച് പുനർനിർമിച്ചുവെന്ന് വിശ്വസിക്കപ്പെടുന്നു.
1740 ൽ ഹൈദർ അലിയും ബ്രിട്ടീഷുകാരും തമ്മിലുള്ള ആംഗ്ലോ-ഫ്രഞ്ച് യുദ്ധത്തിൽ ഈ ക്ഷേത്രത്തിന് വലിയ നാശനഷ്ടമുണ്ടായി.
ആധുനിക കാലത്ത് ഈ ക്ഷേത്രം പരിപാലിക്കുകയും ഭരിക്കുകയും ചെയ്യുന്നത് തമിഴ്‌നാട് സർക്കാരിന്റെ ഹിന്ദു റിലിജ്യസ് എൻഡോവ്‌മെന്റ് ബോർഡാണ്.
ഇതിഹാസവും ചരിത്രവും ബേസ്മെന്റിൽ നിന്ന് ക്ഷേത്രത്തിന്റെ കാഴ്ച
ഹിന്ദു ഐതീഹ്യ പ്രകാരം, സൃഷ്ടിയുടെ ദേവനായ ബ്രഹ്മാവ് ശിവഭഗവാന്റെ വാസസ്ഥലമായ കൈലാസ പർവ്വതം സന്ദർശിക്കുന്ന സമയത്ത് ശിവ പുത്രനായ മുരുകനോട് അനാദരവ് കാണിച്ചു.
ബാല മുരുകൻ ബ്രഹ്മാവിനോട് അദ്ദേഹം എങ്ങനെയാണ് ജീവികളെ സൃഷ്ടിക്കുന്നുവെന്ന് ചോദിച്ചു.
വേദങ്ങളുടെ (ഹിന്ദു വേദഗ്രന്ഥങ്ങളുടെ) സഹായത്തോടെയാണ് താൻ ജീവികളെ സൃഷ്ടിക്കുന്നതെന്ന് ബ്രഹ്മാവ് പറഞ്ഞു.
അതുകേട്ട മുരുകൻ ബ്രഹ്മാവിനോട് വേദപാരായണം നടത്താൻ ആവശ്യപ്പെട്ടു.
പ്രണവ മന്ത്രമായ " ഓം " ചൊല്ലി പാരായണം ആരംഭിച്ച ബ്രഹ്മാവിനോട്  പ്രണവ മന്ത്രത്തിന്റെ അർത്ഥം വിശദീകരിക്കാൻ മുരുകൻ ആവശ്യപ്പെട്ടു.
ബ്രഹ്മാവ് അത്തരമൊരു ചോദ്യം കുട്ടിയിൽ നിന്ന് പ്രതീക്ഷിച്ചില്ല, അദ്ദേഹത്തിന് മറുപടി നൽകാൻ കഴിഞ്ഞില്ല.
കോപിഷ്ടനായ മുരുകൻ ബ്രഹ്മാവിനെ നെറ്റിയിൽ മുഷ്ടിചുരുട്ടി അടിച്ച് തുറങ്കലിൽ അടച്ചു.
ബ്രഹ്മാവിന് പകരം മുരുകൻ സ്രഷ്ടാവിന്റെ വേഷം ഏറ്റെടുത്തു.
ദേവന്മാർ ബ്രഹ്മാവിനെ മോചിപ്പിക്കാൻ മുരുകനുമായി ചർച്ച നടത്താൻ വിഷ്ണുവിനോട് അഭ്യർത്ഥിച്ചു.
വിഷ്ണുവിന് പക്ഷെ അവരെ സഹായിക്കാനായില്ല, അവസാന ആശ്രയമെന്ന നിലയിൽ ശിവൻ ബ്രഹ്മാവിന്റെ രക്ഷയ്ക്കായി പോയി.
ഓം തമിഴ് ലിപിയിൽ
ശിവൻ മുരുകന്റെ അടുത്തെത്തി ബ്രഹ്മാവിനെ കാര്യാഗൃഹത്തിൽ നിന്ന് മോചിപ്പിക്കാൻ ആവശ്യപ്പെട്ടു.
ഓം എന്നതിന്റെ അർത്ഥം ബ്രഹ്മാവിന് അറിയില്ലെന്ന് പറഞ്ഞ് മുരുകൻ അദ്ദേഹത്തെ വിട്ടയക്കാൻ വിസമ്മതിച്ചു.
ഓമിന്റെ അർത്ഥം വിശദീകരിക്കാൻ ശിവൻ മുരുകനോട് ആവശ്യപ്പെടുകയും മുരുകൻ ശിവന് ഓം എന്നതിന്റെ അർത്ഥം പറഞ്ഞ് കൊടുക്കുകയും ചെയ്തു.
ഗുരു മുഖത്തുനിന്നെന്നപോലെ ഓമിന്റെ അർഥം ശ്രവിച്ച ശിവൻ മുരുകന്  "സ്വാമിനാഥ സ്വാമി" എന്ന പേര് നൽകി.
ഈ പേരിന്റെ അർത്ഥം "ശിവന്റെ ഗുരു" എന്നാണ്.
ഐതിഹ്യം അനുസരിച്ച്, മുരുക ക്ഷേത്രം കുന്നിൻ മുകളിലാണ്, അച്ഛൻ ശിവന്റെ ദേവാലയം അടിവാരത്തും.
സ്കന്ദ പുരാണ പ്രകാരം, എല്ലാ ദേവന്മാരും ഒന്നിച്ച് കൈലാസത്തിൽ ശിവ- പാർവ്വതി വിവാഹത്തിന് സാക്ഷ്യം വഹിക്കാൻ പോയി.
അതിന്റെ ഫലമായി ഭൂമി ഒരു ദിശയിലേക്ക് ചരിഞ്ഞു.
ചരിവ് തുലനം ചെയ്യാൻ തെക്ക് ഭാഗത്തേക്ക് പോകാൻ ശിവൻ അഗസ്ത്യ മുനിയോട് ആവശ്യപ്പെട്ടു.
തെക്ക് ഭാഗത്ത് സ്ഥാപിക്കാൻ രണ്ട് കുന്നുകൾ ചുമലിൽ വഹിക്കാൻ അഗസ്ത്യൻ ഹിടുംബൻ എന്ന അസുരനെ നിയോഗിച്ചു.
അസുരൻ കുന്നുകളും താങ്ങി തെക്കോട്ട് കൊണ്ടുപോകും വഴി ഒരിടത്ത് വിശ്രമിച്ചു.
വിശ്രമശേഷം കുന്നുകളിലൊന്ന് ഉയർത്താൻ ശ്രമിച്ച് കഴിയാതെ വരുമ്പോഴാണ് കുന്നിൻ മുകളിൽ നിൽക്കുന്ന ഒരു ചെറുപ്പക്കാരനെ കാണുന്നത്.
അസുരൻ യുവാവിനോട് യുദ്ധത്തിനൊരുങ്ങുമ്പോൾ അഗസ്ത്യ മുനി കാർത്തികേയനാണ് ആ യുവാവെന്ന് തിരിച്ചറിഞ്ഞ് അസുരനോട് കാർത്തികേയനോട് മാപ്പ് അപേക്ഷിക്കാൻ പറഞ്ഞു.
യുവാവ് നിന്ന കുന്ന് അവിടെ തന്നെ ഇരിക്കട്ടെയെന്ന് കാർത്തികേയൻ പറഞ്ഞു.
ആ കുന്ന് ആണ് പഴനി മല എന്ന് ഐതീഹ്യം.
മുരുകന്റെ ആവശ്യപ്രകാരം ഒരു കുന്ന് അവിടെത്തന്നെ സ്ഥാപിച്ച് അസുരൻ മറ്റേ കുന്നിനെ സ്വാമിമലയിലേക്ക് കൊണ്ടുപോയി എന്ന് ഐതീഹ്യം.
വാസ്തുവിദ്യ ക്ഷേത്രം
സ്വാമിമലയിലെ മുരുകൻ "ബാലമുരുകൻ" എന്നും "സ്വാമിനാഥ സ്വാമി" എന്നും അറിയപ്പെടുന്നു.
ഒരു കുന്നിലാണ് ക്ഷേത്രം നിർമ്മിച്ചിരിക്കുന്നത്.
തമിഴ് ഭാഷയിൽ അത്തരമൊരു കുന്നിനെ "കാട്ടു മലൈ" എന്ന് വിളിക്കുന്നു.
നേരത്തെ ഇതിനെ "തിരുവരകം" എന്നാണ് വിളിച്ചിരുന്നത്.
ക്ഷേത്രത്തിന് മൂന്ന് ഗോപുരങ്ങൾ ഉണ്ട്.
ക്ഷേത്രത്തിലേക്ക് അറുപത് പടികളുണ്ട്, അവ ഓരോന്നിനും അറുപത് തമിഴ് വർഷങ്ങളുടെ പേരാണ് നൽകിയിരിക്കുന്നത്.
സ്വാമിനാഥസ്വാമിയുടെ വിഗ്രഹത്തിന് 6 ft (1.8 m) ഉയരം ഉണ്ട്.
വിഗ്രഹത്തിൽ ചാർത്താൻ സ്വർണ്ണ കവചങ്ങളും സ്വർണ്ണ കിരീടങ്ങളും വജ്ര നിർമ്മിത വേലും ഉണ്ട്.
ക്ഷേത്ര മതിലിന് പുറത്ത് ഒരു വിനായക ക്ഷേത്രം ഉണ്ട്.
ജില്ലയിൽ ഏറ്റവുമധികം ആളുകൾ സന്ദർശിക്കുന്ന ക്ഷേത്രങ്ങളിലൊന്നാണ് ഈ ക്ഷേത്രം.
മുരുകന്റെ യഥാർത്ഥ വാഹനം ആനയാണെന്ന് വിശ്വസിക്കപ്പെടുന്നു.
മതപരമായ പ്രാധാന്യം ഓം ചിഹ്നം സപ്തവിഗ്രഹ മൂർത്തികൾ ഓം ചിഹ്നം എല്ലാ ശിവക്ഷേത്രങ്ങളിലും ക്ഷേത്രത്തിന് ചുറ്റുമുള്ള ഏഴ് പ്രധാന സ്ഥലങ്ങളിൽ സ്ഥിതി ചെയ്യുന്ന ഏഴ് പ്രധാന ഉപദേവതകളാണ് സപ്ത വിഗ്രഹ മൂർത്തികൾ പ്രതിഷ്ഠ ക്ഷേത്രം സ്ഥാനം ശിവൻ മഹാലിംഗസ്വാമി ക്ഷേത്രം തിരുവിദൈമരുദൂർ വിനായക വെള്ളായി വിനയഗർ ക്ഷേത്രം തിരുവാലഞ്ചുഴി മുരുകൻ സ്വാമിമലൈ മുരുകൻ ക്ഷേത്രം സ്വാമിമലൈ നടരാജൻ നടരാജർ ക്ഷേത്രം ചിദംബരം ദുർഗ തേനുപുരിശ്വര ക്ഷേത്രം പട്ടേശ്വരം ദക്ഷിണമൂർത്തി ആപത്‍സഹായേശ്വര ക്ഷേത്രം അലങ്കുടി നവഗ്രഹ സൂര്യനാർ കോവിൽ സൂര്യനാർ കോവിൽ
മുരുകന്റെ ആറു പ്രധാന വാസസ്ഥലങ്ങളായി വിശ്വസിക്കപ്പെടുന്ന ആറുപടൈ വീടുകഈൽ ഒന്നാണ് സ്വാമിമല ക്ഷേത്രം മുരുകന്റെ ജീവിതത്തിന്റെ വ്യത്യസ്ത ഘട്ടങ്ങളെ അടയാളപ്പെടുത്തുന്നതാണ് ഈ ആറ് ക്ഷേത്രങ്ങൾ.
ആരാധനയും മതപരമായ ആചാരങ്ങളും ക്ഷേത്രത്തിലെ രണ്ടാം നില
ഉത്സവകാലത്തും ദിവസേനയും ക്ഷേത്ര പുരോഹിതന്മാർ പൂജകൾ നടത്തുന്നു.
തമിഴ്‌നാട്ടിലെ മറ്റ് ശിവക്ഷേത്രങ്ങളെപ്പോലെ ഇവിടുത്തെ പുരോഹിതന്മാരും ബ്രാഹ്മണ ഉപജാതിക്കാരായ ശൈവ സമുദായത്തിൽ പെട്ടവരാണ്.
രാവിലെ 5: 30 ന് ഉഷത്കാലം, രാവിലെ 8 ന് കാലശാന്തി, രാവിലെ 10 മണിക്ക് ഉച്ചികാലം, വൈകിട്ട് 5 ന് സായരക്ഷൈ, വൈകിട്ട് 7 മണിക്ക് ഇരണ്ടാംകാലം, 8 മണിക്ക് അർദ്ധജന്മം എന്നിങ്ങനെ ദിവസത്തിൽ ആറ് തവണ പൂജാ കർമ്മങ്ങൾ നടത്തുന്നു.
ഓരോ പൂജാ കർമ്മത്തിലും നാലു ഘട്ടങ്ങളാണുള്ളത്: അഭിഷേകം , അലങ്കാരം, നിവേദ്യം, സ്വാമിനാഥസ്വാമിക്കായി ദീപാരാധന എന്നിവയാണ് അവ.
നാദസ്വരം , തവിൽ എന്നിവ പൂജാസമയത്ത് ഉപയോഗിക്കുന്നു.
അമാവാസി, കിരുതിഗൈ, പൌർണ്ണമി, ചതുർഥി തുടങ്ങിയ പ്രതിമാസ ആചാരങ്ങളുണ്ട്.
ക്ഷേത്രത്തിലെ പ്രധാന ഉത്സവമായ വൈകാസി വിശാഖം തമിഴ് മാസമായ വൈകാസി (മെയ്-ജൂൺ) മാസത്തിൽ ആഘോഷിക്കുന്നു.
ഹിന്ദു പുരാണ പ്രകാരം ഇന്ദ്രൻ വിശാഖ നക്ഷത്ര ദിനത്തിൽ സുബ്രഹ്മണ്യസ്വാമിയെ ആരാധിക്കുകയും അരികേശ എന്ന അസുരനെ പരാജയപ്പെടുത്താൻ ശക്തി നേടുകയും ചെയ്തു എന്നാണ് വിശ്വാസം.
അവലംബം കൂടുതൽ വായനക്ക്
അരൂക്കുറ്റി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Arookutty_Gramapanchayat
ആലപ്പുഴ ജില്ലയിലെ ചേർത്തല താലൂക്കിൽ തൈക്കാട്ടുശ്ശേരി ബ്ളോക്കിൽ ഉൾപ്പെടുന്ന 11.10 ചതുരശ്രകിലോമീറ്റർ വിസ്തൃതിയുള്ള ഗ്രാമപഞ്ചായത്താണ് അരൂക്കുറ്റി ഗ്രാമപഞ്ചായത്ത് .
അരൂക്കുറ്റിയുടെ വിശദമായ ചരിത്രം 2012ൽ പുറത്തിറങ്ങിയ എൻ്റെ ഗ്രാമം അരൂക്കുറ്റി എന്ന
ഡോക്യുമെന്ററിയിൽ ലഭ്യമാണ്
മറ്റത്തിൽ ഭാഗം സ്‌കൂളിലെ ചരിത്രാധ്യാപകനായ ബിജു എസ് ചെട്ടുകാട് ആണ് ഇതിൻ്റെ ഗവേഷണവും സംവിധാനവും അതിരുകൾ കിഴക്ക് - വേമ്പനാട്ട് കായൽ പടിഞ്ഞാറ് - കൈതപ്പുഴ കായൽ വടക്ക് -  വേമ്പനാട്ട് കായൽ തെക്ക്‌ - പാണാവള്ളി പഞ്ചായത്ത് വാർഡുകൾ മാത്താനം ആഫീസ് സെന്റ്.
ആന്റണിസ് മുലംങ്കുഴി കണ്ണാറപളളി കാട്ടിലമഠം കാട്ടുപുറം കുടപുറം മധുരക്കുളം നടുവത്ത് നഗർ ഹൈസ്കൂൾ കോട്ടൂർപ്പള്ളി സി എച്ച് സി സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് തൈക്കാട്ടുശ്ശേരി വിസ്തീര്ണ്ണം 11.1  ചതുരശ്ര കിലോമീറ്റർ ജനസംഖ്യ 15,693 പുരുഷന്മാർ 7840 സ്ത്രീകൾ 7853 ജനസാന്ദ്രത 1414 സ്ത്രീ : പുരുഷ അനുപാതം 1002 സാക്ഷരത 90% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/arookuttypanchayat Archived 2013-09-08 at the Wayback Machine .
അരൂരിലെ പാലങ്ങൾ
മൂന്നു വശവും വെള്ളത്താൽ ചുറ്റപ്പെട്ട കരയാണ് അരൂർ .
വേമ്പനാട്ടു കായലിന്റെ കൈവഴികൾ അതിരായിട്ടുള്ള അരൂരിൽ അഞ്ചു പ്രധാന പാലങ്ങൾ ഉണ്ട്.
പ്രധാന പാലങ്ങൾ ഇടക്കൊച്ചി പാലം
1955 തിരുവിതാംകൂർ -കൊച്ചി മുഖ്യമന്ത്രി പനമ്പിള്ളി ഗോവിന്ദ മേനോൻ ശിലയിടുകയും  1960 ൽ ഏപ്രിൽ 10 നു ഗതാഗത വാർത്താവിനിമയ മന്ത്രി ഡോ:പി സുബ്ബരായൻ പാലം ഗതാഗതത്തിനായി തുറന്നുകൊടുക്കുകയും ചെയ്തു.
അരൂർ - കുമ്പളം പാലം
1975 ജൂൺ 25നു ഷിപ്പിങ്ങ്-ട്രാൻസ്പോർട്ട് മന്ത്രി ഉമാശങ്കർ ദീക്ഷിത് ശിലയിടുകയും,1987 ജൂൺ 5 നു ഗതാഗതത്തിനു തുറന്നു കൊടുക്കുകയും ചെയ്തു.
അരൂർ - കുമ്പളം പുതിയ പാലം
2010 ൽ ഗതാഗതത്തിനായി തുറന്നുകൊടുത്തു.
അരൂർ - അരൂക്കുറ്റി പാലം
1992  ഒക്ടോബർ 28 നു  അന്നത്തെ മുഖ്യമന്ത്രി കെ.കരുണാകരൻ ശിലയിടുകയും,2002 മാർച്ച് 26 നു എ.കെ ആന്റണി ഗതാഗതത്തിനായി തുറന്നു കൊടുത്തു.431 മീറ്റർ നീളത്തിൽ 17 സ്പാനുകൾ ഉപയോഗിച്ച് നിർമ്മിച്ചിരിക്കുന്നു *അരൂർ റെയിൽ പാലം
903.5 മീറ്റർ നീളമുള്ളതാണ് ഈ റെയിൽപ്പാലം.
അരൂപ പതംഗിയ കാലിത ഇംഗ്ലീഷ് വിലാസം https://ml.wikipedia.org/wiki/Arupa_Patangia_Kalita
അസ്സാമീസ് സാഹിത്യകാരിയാണ് അരൂപ പതംഗിയ കാലിത .
2014 ലെ കേന്ദ്ര സാഹിത്യ അക്കാദമി പുരസ്കാരം ഇവരുടെ 'മറിയം അസ്തിൻ അതാബ ഹിരാ ബറുവ' എന്ന ചെറുകഥാസമാഹാരത്തിനായിരുന്നു.
കോളേജ് അദ്ധ്യാപികയാണ്.
ഗോഹാട്ടി സർവകലാശാലയിൽ നിന്ന് പി.എച്ച്.ഡി നേടി.
പത്ത് നോവലുകൾ രചിച്ചു.
ഫെമിനിസ്റ്റ് സംവാദങ്ങളിൽ സജീവമായി പങ്കെടുക്കാറുണ്ട്.
കൃതികൾ മറിയം അസ്തിൻ അതാബ ഹിരാ ബറുവ മൃഗനബി ഫെലാനി പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2014 ഭാരതീയ ഭാഷാ പരിഷത്ത് അവാർഡ് അവലംബം ↑ http://www.mangalam.com/print-edition/india/263562 ↑ http://sahitya-akademi.gov.in/sahitya-akademi/pdf/sahityaakademiawards2014-e.pdf
അലി ബൂമെഞ്ചൽ
അൾജീരിയൻ വിപ്ലവകാരിയും അഭിഭാഷകനുമായിരുന്നു അലി ബൂമെഞ്ചൽ (ജീവിതകാലം: മെയ് 24, 1919 - മാർച്ച് 23, 1957).
ജീവിതരേഖ അലി ബൂമെഞ്ചൽ
അൾജീരിയയിലെ ബെനി യെനി പ്രവിശ്യയിലായിരുന്നു അലി ബൂമെഞ്ചലിന്റെ ജനനം.
ബ്ലിദയിലെ കോളേജ് വിദ്യാഭ്യാസശേഷം നിയമവീഥിയിൽ തന്റെ ജോലി ആരംഭിച്ചെങ്കിലും താമസിയാതെ അബ്ബാസ് ഫെർഹതിന്റെ എഗാലിറ്റ് എന്ന പ്രസിദ്ധീകരണത്തിൽ പ്രവർത്തിക്കാൻ തുടങ്ങി.
അൾജീരിയൻ വിപ്ലവം ആരംഭിച്ചതോടെ ജാക്വസ് വെർഗാസിന്റെ കൂടെ ദേശീയവാദികളുടെ അഭിഭാഷകനായി മാറി.
1955-ൽ സുഹൃത്ത് അബാൻ റമദാനോടൊത്ത് നാഷണൽ ലിബറേഷൻ ഫ്രണ്ടിൽ (എഫ്.എൻ.എൽ) പ്രവർത്തനമാരംഭിച്ച അലി , അദ്ദേഹത്തിന്റെ നിർദ്ദേശപ്രകാരം ഷെൽ കോർപ്പറേഷനിലെ നിയമവകുപ്പിൽ ജോലി ആരംഭിച്ചു.
അപ്പോഴും എഫ്.എൻ.എൽ പ്രസ്ഥാനത്തിൽ സജീവമായി നിന്നു.
1957 ഫെബ്രുവരി 9-ന് ഫ്രെഞ്ച് സൈന്യം അറസ്റ്റ് ചെയ്ത അലി ബൂമെഞ്ചൽ, പോൾ ഓസിറസിന്റെയും സംഘത്തിന്റെയും ഒരുമാസത്തിലധികം നീണ്ട പീഢനങ്ങൾക്ക് ഇരയായി.
1957 മാർച്ച് 23-ന് ഒരു കെട്ടിടത്തിന്റെ ആറാം നിലയിൽ നിന്ന് അലി ബൂമെഞ്ചലിനെ വലിച്ചെറിയുകയും അതൊരു ആത്മഹത്യയായി ചിത്രീകരിക്കുകയും ചെയ്തു .
നാൽപ്പത്തിമൂന്ന് വർഷങ്ങൾക്ക് ശേഷം, 2000 ൽ, ബൂമെഞ്ചലിനെ കൊലപ്പെടുത്തിയതായിരുന്നുവെന്ന് ഓസിറസ് സമ്മതിച്ചു .
ചരിത്രകാരൻ ബെഞ്ചമിൻ സ്റ്റോറയുടെ ഫ്രെഞ്ച്-അൾജീരിയ അനുസ്മരണറിപ്പോർട്ടിലെ ശിപാർശപ്രകാരം 2021 മാർച്ച് 2 ന് ഫ്രഞ്ച് പ്രസിഡന്റ് ഇമ്മാനുവൽ മാക്രോൺ , അലി ബൂമെഞ്ചലിനെ ഫ്രഞ്ച് സൈന്യം പീഡിപ്പിക്കുകയും കൊലപ്പെടുത്തുകയും ചെയ്തുവെന്ന് അംഗീകരിച്ചു.
അലി ബൂമെഞ്ചലിന്റെ നാല് പേരക്കുട്ടികളെ വിളിച്ചുവരുത്തിയാണ് പ്രസിഡന്റ് ഫ്രാൻസിനുവേണ്ടി ഇക്കാര്യം അറിയിച്ചത് .
കൊലപാതകം മറച്ചുവെക്കാൻ പോൾ ഓസറസ്സസ് തന്റെ കീഴുദ്യോഗസ്ഥരിൽ ഒരാളോട് ഉത്തരവിട്ടതായി പത്രക്കുറിപ്പിൽ പറയുന്നു.
അലി അഹമ്മദ് മുല്ല ഇംഗ്ലീഷ് വിലാസം https://ml.wikipedia.org/wiki/Ali_Ahmed_Mullah അലി അഹമ്മദ് മുല്ല
പ്രമുഖ മുഅദ്ദിനാണ് അലി അഹമദ് മുല്ല .
കഴിഞ്ഞ 42 വർഷമായി അലി അഹമ്മദ് മുല്ല മക്കയിലെ ഹറമിൽ വിശ്വാസികളെ പ്രാർഥനക്ക് ക്ഷണിച്ച് ബാങ്കൊലി മുഴക്കുന്നു .
അലി മുല്ലയുടെ ബാങ്ക് വിളി മക്കയിലെ ജനങ്ങൾക്കും അവിടെ തീർഥാടനത്തിനെത്തുന്ന വിദേശികൾക്കും സുപരിചതമായ ശബ്ദമാണ്.
മുസ്ലിംലോകത്ത് വളരെ ആദരണീയ സ്ഥാനമുള്ള അലിമുല്ലയുടെ ബാങ്കൊലി നിരവധിയാളുകൾ റേഡിയോ, സിഡി, ടേപ്പ്സ് എന്നീ ഫോർമാറ്റുകളിലൂടെ കേൾക്കുകയും ആസ്വദിക്കുകയും ചെയ്യുന്നു.
മുസ്ലിം അല്ലാത്ത ആളുകളും അദ്ദേഹത്തിന്റെ ബാങ്ക് വിളിയുടെ ശബ്ദം ഇഷ്ടപ്പെടുന്നു.
1945 ൽ മക്കയിലാണ് അലി മുല്ല ജനിച്ചത്.
അദ്ദേഹത്തിൻ്റെ കുടുംബം പരമ്പരാഗതമായി മുഅദ്ദിൻ ജോലി ചെയ്യുന്നവരായിരുന്നു.
മുല്ലയുടെ പിതാമഹനും അമ്മാവന്മാരും ഹറമിലെ മുഅദ്ദിനുകളായിരുന്നു.
പതിമൂന്നാം വയസ്സിൽ തന്നെ അലി മുല്ല ബാങ്ക് വിളി പരിശീലനത്തിൽ ഏർപ്പെട്ടു.
1971-ൽ റിയാദിലെ മോഡൽ കാപിറ്റൽ ഇൻസ്റ്റിറ്റ്യൂട്ടിൽ നിന്ന് അദ്ദേഹം ബിരുദം നേടി.
തുടർന്ന് ബിരുദാനന്തരബിരുദവും കരസ്ഥമാക്കി.
പഠനത്തിന് ശേഷം അദ്ധ്യാപകനായി ജോലി നോക്കി.
1970 കളിലാണ് അലി മുല്ല ഹറമിലെ മുഅദ്ദിൻ ജോലിയിൽ പ്രവേശിക്കുന്നത്.
1984 ൽ അദ്ദേഹം ഹറം പള്ളിയിലെ ഔദ്യോഗിക മുഅദ്ദിനായി നിയമിതനായി.
അവലംബം പുറത്തേക്കുള്ള കണ്ണി അലി മുല്ലയുടെ ബാങ്ക് യൂറ്റ്യൂബിലൂടെ
അലി ദാര ഇംഗ്ലീഷ് വിലാസം https://ml.wikipedia.org/wiki/Ali_Dara
അലി ഇക്തിദാർ ഷാ ദാറാ (ഏപ്രിൽ 1, 1915 - ജനുവരി 16, 1981) ഒരു ഇന്ത്യക്കാരനും പിന്നീട് പാകിസ്താൻ ഫീൽഡ് ഹോക്കി കളിക്കാരനുമായിരുന്നു.
ഇദ്ദേഹം 1936 സമ്മർ ഒളിമ്പിക്സിലും 1948 സമ്മർ ഒളിമ്പിക്സിലും മത്സരിച്ചു .
1936 സമ്മർ ഒളിമ്പിക്സിൽ സ്വർണമെഡൽ നേടിയ ഇന്ത്യൻ ഹോക്കി ടീമിന്റെ അംഗമായിരുന്നു.
അദ്ദേഹം രണ്ട് മത്സരങ്ങളിൽ മുൻനിരയിൽ കളിച്ചു.
1936- ൽ ബർലിനിൽ ഹോക്കി ടീമുമായി ദാര മത്സരിച്ച് സ്വർണം നേടി.
ഹോം ടീം ജർമ്മനിയെ (8-1) പരാജയപ്പെടുത്തി.
വി.ഐ.പി സ്റ്റാൻഡിലെ ഇരിപ്പിടത്തിൽ അന്നുണ്ടായിരുന്നത് നാസി പാർട്ടി ഭരണാധികാരി ജർമനിയുടെ നേതാവ് ചാൻസെല്ലർ അഡോൾഫ് ഹിറ്റ്ലർ ആയിരുന്നു.
പിന്നീട് പന്ത്രണ്ട് വർഷങ്ങൾക്കുശേഷം പാകിസ്താൻ ടീമിന്റെ ക്യാപ്റ്റനായി 1948- ലെ ടൂർണമെന്റിൽ പങ്കെടുത്തു.
എല്ലാ ഏഴു മത്സരങ്ങളും പങ്കെടുത്തു മുന്നോട്ടു പോയി.
മൂന്നാം സ്ഥാനത്തേയ്ക്ക് അവർ ഹോളണ്ടിനെ നേരിട്ടപ്പോൾ.
ഇരു ടീമുകൾക്കും ഓരോ ഗോൾ വീതം നേടി.
പിന്നീട് ആ മത്സരം വീണ്ടും ആവർത്തിച്ചപ്പോൾ 4-1 ന് പാകിസ്താൻ പരാജയപ്പെട്ടു.
നാലാം സ്ഥാനം നഷ്ടപ്പെടുകയും ചെയ്തു.
ഇന്ത്യൻ സേനയിലെ ഒരു സേവന ഓഫീസറായിരുന്നു ദാറാ.
രണ്ടാം ലോകമഹായുദ്ധകാലത്ത് മലേഷ്യയിലേക്ക് സൈന്യത്തെ അയച്ചിരുന്നു.
പാകിസ്താൻ ഹോക്കി ടീമിന്റെ മാനേജറായിരുന്നു ദാര.
1976- ലെ മോൺട്രിയൽ ഒളിമ്പിക് ഗെയിംസിൽ പാകിസ്താൻ വെങ്കല മെഡൽ നേടിയിരുന്നു.
അലി മാണിക്‌ഫാൻ ഇംഗ്ലീഷ് വിലാസം https://ml.wikipedia.org/wiki/Ali_Manikfan
പ്രശസ്തനായ സമുദ്രഗവേഷകനും കൃഷിശാസ്ത്രജ്ഞനുമാണ് അലി മാണിക്ഫാൻ .
മുഴുവൻ പേര് മുറാദ് ഗണ്ടവറു അലി മണിക്ഫാൻ എന്നാണ്.
ബഹുഭാഷാപണ്ഡിതൻ, കപ്പൽനിർമ്മാതാവ് എന്നീ നിലകളിലും അദ്ദേഹം പ്രശസ്തനാണ്.
മൂസ മാണിക്ഫാന്റേയും ഫാത്തിമ മാണിക്കയുടേയും മകനായി മിനിക്കോയ് ദ്വീപിൽ 1938 മാർച്ച് 16ന് ജനിച്ചു .
പ്രവർത്തനങ്ങൾക്കുള്ള അംഗീകാരമായി 2021-ലെ പത്മശ്രീ പുരസ്കാരം ലഭിച്ചിട്ടുണ്ട് ജീവിതം
ദ്വീപിൽ വിദ്യാഭ്യാസ സൗകര്യങ്ങൾ കുറവായതിനാൽ പിതാവ് അലി മാണിക്ഫാനെ കേരളത്തിലെ കണ്ണൂരിലേക്ക് ഔപചാരിക വിദ്യഭ്യാസത്തിനായി അയച്ചു.
എന്നാൽ വ്യവസ്ഥാപിത വിദ്യാഭ്യാസരീതിക്ക് എതിരായിരുന്നതിനാൽ അദ്ദേഹം വിദ്യാഭ്യാസം ഉപേക്ഷിക്കുകയും മിനിക്കോയിയിലേക്ക് മടങ്ങുകയും ചെയ്തു.
വിദ്യാഭ്യാസം സ്വയം ആർജ്ജിക്കേണ്ടതാണെന്നാണ് ആദ്ദേഹത്തിന്റെ കാഴ്ചപ്പാട്.
ഔപചാരിക വിദ്യാഭ്യാസം ലഭിക്കാതെ തന്നെ മാതൃഭാഷയായ ദിവേഹിക്കുപുറമെ ഇംഗ്ലീഷ് , ഹിന്ദി , മലയാളം , അറബിക് , ലാറ്റിൻ , ഫ്രഞ്ച് , പേർഷ്യൻ , സംസ്കൃതം തുടങ്ങി പതിനഞ്ചോളം ഭാഷകളിൽ അദ്ദേഹം പ്രാവീണ്യം നേടി.
തുടർന്ന് സമുദ്രജീവിശാസ്ത്രം, ജ്യോതിശാസ്ത്രം , ഭൂമിശാസ്ത്രം , സാമൂഹ്യശാസ്ത്രം , ദ്വീപിന്റെ തനതു സമ്പത്തായ കപ്പൽനിർമ്മാണം തുടങ്ങിയ വിഷയങ്ങളിൽ അറിവ് സമ്പാദിക്കുന്നതിൽ അദ്ദേഹം സമയം വിനിയോഗിച്ചു.
1956ൽ അദ്ധ്യാപകനായും തുടർന്ന് ഇന്ത്യ ഗവർമെന്റിന്റെ ചീഫ് സിവിൽ ഒഫീഷ്യലിന്റെ ഓഫീസിലും ജോലി ചെയ്തു.
എന്നാൽ സമുദ്ര ഗവേഷണത്തോടുള്ള താത്പര്യം മൂലം 1960ൽ ഫിഷറീസ് വകുപ്പിൽ ഗവേഷകനായി ചേർന്നു.
മുറാദ് ഗണ്ടവറു അലി മണിക്‌ഫാൻ എന്നാണ് മണിക്ഫാന്റെ മുഴുവൻ പേര്.
ഗണ്ടവറു എന്നത് വീട്ടുപേരാണ്.
കൊട്ടാരത്തിൽ എന്നാണ് ഈ പദത്തിന്റെ അർഥം.
മണിക്ഫാൻ എന്നാൽ ഉദ്യോഗസ്ഥൻ എന്നാണ് മഹൽ ഭാഷയിൽ അർഥം.
ദ്വീപിലെ ഭരണവർഗ്ഗമായി അറിയപ്പെടുന്നവരാണ് മണിക്ഫാൻ.
മണിക്ഫാൻ,തക്രുഫാൻ,തക്രു,റവ്വര് എന്നിങ്ങനെ നാലു പരമ്പരാഗതവിഭാഗമാണ് മിനിക്കോയിൽ ഉണ്ടായിരുന്നത്.
ജീവിതശൈലി
സ്വാശ്രയത്വം പ്രോത്സാഹിപ്പിക്കുന്ന അദ്ദേഹം, ലളിതമായ വേഷവിധാനവും പരിസ്ഥിതിക്കിണങ്ങിയ ജീവിത ശൈലിയും ഭക്ഷണശീലങ്ങളും മുന്നോട്ടുവെക്കുകയും തന്റെ ആശയങ്ങളുടെ പ്രായോഗിക രൂപമായി ജിവിക്കുകയും ചെയ്യുന്നു .
സ്വന്തം വീട്ടിലെ വൈദ്യൂതോപകരണങ്ങളും വൈദ്യുതോർജ്ജം വരെ സ്വന്തമായി വികസിപ്പിച്ചുപയോഗിക്കുന്നു.
അലി മണിക്ഫാന്റെ പേരിൽ ഒരു മത്സ്യ വർഗം അറിയപ്പെടുന്നു.
അലിമണിക് ഫാൻ കണ്ടെത്തിയ ഈ സ്പീഷ്യസാണ് അബൂഡഫ്ഡഫ് മണിക്ഫാനി ( അബൂഡെഫ്ഡഫ് മണിക്ഫാനി).
ഡഫ്സഫ് മൽസ്യവർത്തിലെ അനേകം സ്പീഷ്യസുകളിലൊന്നാണിത്.
പ്രശസ്ത മറൈൻ ബയോളജിസ്റ്റും സെൻട്രൽ മറൈൻ റിസർച്ച് ഇൻസ്റ്റിട്ട്യൂട്ടിന്റെ ഡയറക്ടറുമായ ഡോ. എസ്.ജോൺസ്  അപൂർവ്വയിനത്തിൽ പെട്ട മത്സ്യങ്ങളെ വർഗീകരിച്ചപ്പോൾ മണിക്ഫാന്റെ ഈ നേട്ടത്തെ പ്രത്യേകം പരാമർശിക്കുന്നു.
പുറത്തേക്കുള്ള കണ്ണികൾ അറിവിൻ കഥയിലെ സിൻബാദ്-മലയാള മനോരമ by കെ.പി. സഫീന മീഖത്തുൽ ഖിബ്‌ല, ഇസ്ലാമിക് കലണ്ടർ എന്നിവയെക്കുറിച്ച് അലി മാണിക്ഫാന്റെ ലേഖനം Archived 2007-12-11 at the Wayback Machine .
Abudefduf Manikfani എന്ന സ്പീഷീസിന്റെ വർഗ്ഗീകരണം അനിമൽ ഡൈവേർസിറ്റി വെബിൽ .
Archived 2006-03-13 at the Wayback Machine .
ഹിജ്റ കലണ്ടർ ഹിജ്റ കലണ്ടറിനെ കുറിച്ച വീഡിയോ പ്രഭാഷണം ചിത്രശാല അവലംബം ↑ http://www.maldivesroyalfamily.com/minicoy_ali_manikfan.shtml Archived 2007-12-27 at the Wayback Machine .
അലിമാണിക്ഫാനെക്കുറിച്ച് മാൽദീവ് റോയൽ ഫാമിലിയുടെ വെബ്സൈറ്റ് ↑ Press Release -Ministry of Home Affaris ↑ {{ cite journal }} : | access-date= requires | url= ( help ) ↑ അലി മണിക്ഫാൻ ജീവിക്കുന്ന ഇതിഹാസം-Dr.
J.M.I Sait ↑ google document ↑
അലി അൽ‌ റിളാ ഇംഗ്ലീഷ് വിലാസം https://ml.wikipedia.org/wiki/Ali_ar-Ridha അലി അൽ‌ റിളാ [[Image:|200px| ]] അലി അൽ‌ റിളാ - പ്രവാചകകുടുംബാംഗം നാമം അലി അൽ‌ റിളാ യഥാർത്ഥ നാമം അലി ഇബ്നു മൂസാ ജാഫറ് മറ്റ് പേരുകൾ അബുൽ ഹസ്സൻ ജനനം ആഗസ്റ്റ് 23, 818 മദീന , അറേബ്യ മരണം റജബ് AH 57 പിതാവ് മൂസാ അൽ കാളിം മാതാവ് നജ്മ (ഉമ്മുൽ‌ബനീൻ‌) ഭാര്യ സാബിഖ സന്താനങ്ങൾ മുഹമ്മദ് അത്തഖി
അലി അൽ‌ റിളാ അല്ലെങ്കിൽ‌ ഇമാം അദ്ദാമിൻ‌ എന്നറിയപ്പെടുന്ന അലി ഇബ്നു മൂസാ ജാഫർ ( അറബി : علي بن موسى الرضا ‬ ) ഷിയാ ഇസ്സ്നാ അഷരിയ്യാ വിഭാഗക്കാർക്കു എട്ടാമത്തെ ഇമാമാണ്‌.
എന്നാൽ ഷിയാ മുസ്ലിംകളിലെ വാഖിഫൈറ്റ് വിഭാഗക്കാർ ഇത് അംഗീകരിക്കുന്നില്ല.
സമകാലികർ അബൂ ജാഫറ് അൽ‌ മൻ‌സൂറ് അൽ‌ മഹ്ദി അൽ‌ അബ്ബാസി അൽ‌ ഹാദി അൽ‌ അബ്ബാസി ഹാറൂൻ‌ റഷീദ് മരണം
സിന്തി ഇബ്നു ഷാഹിക്ക് അൽ യഹൂദി വിഷം നൽകി വധിച്ചു ഇതു കൂടി കാണുക അഹ്‌ലു ബൈത്ത് ഷിയാ ഇമാമുകളുടെ പട്ടിക അലി ബിൻ അബീത്വാലിബ്‌ ഹസൻ ഇബ്നു അലി ഹുസൈൻ ബിൻ അലി സൈനുൽ ആബിദീൻ മുഹമ്മദ് അൽ ബാഖിർ ‎ ജാഫർ അൽ-സാദിക് മൂസാ അൽ കാളിം അത്തക്വിയ്യ് അലി അൽ‌ ഹാദി ഹസ്സൻ‌ അൽ‌ അസ്കരി മഹ്ദി പുറം കണ്ണി
ഇമാമിന്റെ വെബ് സെറ്റ് Archived 2017-08-14 at the Wayback Machine .
അലി ഇബ്ൻ അൽ മദീനി
ഒൻപതാം നൂറ്റാണ്ടിലെ ഒരു പ്രമുഖ ഹദീഥ് വിശാരദനും ഇസ്‌ലാമിക പണ്ഡിതനുമായിരുന്നു അലി ഇബ്ൻ അൽ മദീനി എന്നറിയപ്പെട്ട അബുൽ ഹസൻ അലി ഇബ്ൻ അബ്ദുല്ലാഹ് അൽ മദീനി (778 CE/161 AH – 849/234) ( അറബി : أبو الحسن علي بن عبد الله بن جعفر المديني ‬ ) ഹദീഥ് വിശകലനത്തിലെ പ്രധാനികളായ നാല് പണ്ഡിതരുടെ പട്ടികയിൽ ഒരാളായി ഇദ്ദേഹം കണക്കാക്കപ്പെടുന്നു .
അഹ്മദ് ഇബ്ൻ ഹൻബൽ , ഇബ്ൻ അബീ ശൈബ, യഹ്‌യ ഇബ്ൻ മഈൻ എന്നിവരാണ് പട്ടികയിലെ മറ്റുള്ളവർ.
ഹദീഥ് ശാസ്ത്രത്തിൽ വലിയ സ്വാധീനം അലി ഇബ്ൻ അൽ മദീനി ചെലുത്തിയതായി വിലയിരുത്തപ്പെടുന്നു.
മദീനാ വംശജരായ കുടുംബത്തിൽ ഇറാഖിലെ ബസറയിൽ 778 CE/161 AH -ലാണ് ഇബ്ൻ അൽ മദീനി ജനിക്കുന്നത് .
പിതാവ് അബ്ദുല്ലാഹ് ഇബ്ൻ ജാഫർ, ഹമ്മാദ് ഇബ്ൻ യസീദ്, ഹുഷൈം, സുഫ്‌യാൻ ഇബ്ൻ ഉയയ്ന എന്നിവരിൽ നിന്നായി വിദ്യയഭ്യസിച്ച അദ്ദേഹം പഠനത്തിൽ വലിയ മികവ് പുലർത്തിയതായി പറയപ്പെടുന്നു .
ഹദീഥ് , ഹദീഥ് നിവേദകരുടെ ജീവചരിത്ര വിശകലനം , അൽ-ഇലാൽ (സനദ്, നിവേദന പരമ്പര എന്നിവയിൽ പ്രത്യക്ഷമല്ലാത്ത വൈകല്യങ്ങൾ) എന്നിവയിൽ ഇബ്ൻ അൽ മദീനി വൈദഗ്ദ്ധ്യം നേടി.
സമകാലികരും പിൻഗാമികളും അദ്ദേഹത്തെ ഹദീഥുകളെ സംബന്ധിച്ച് ഏറ്റവും അറിവുള്ളവൻ എന്ന് പ്രശംസിച്ചു വന്നു .
ഇബ്‌നു അൽ  മദീനി ഇറാഖിലെ സമറയിൽ  849 ജൂണിൽ (ദുൽഖഅദ 234-ൽ) ഇറാഖിലെ സമർറയിൽ ഇബ്ൻ അൽ മദീനി അന്തരിച്ചു .
അവലംബം ↑ ↑ ↑ 1 2 3 4 {{ cite book }} :  CS1 maint: unrecognized language ( link ) ↑ Ibn al-Jawzi , The Life of Ibn Hanbal , pg.
1 2 {{ cite book }} :  CS1 maint: unrecognized language ( link )
അലി കുറുംഗ് ഇംഗ്ലീഷ് വിലാസം https://ml.wikipedia.org/wiki/Ali_Curung
ഓസ്ട്രേലിയയിലെ നോർത്തേൺ ടെറിട്ടറിയിലെ ബാർക്ലി മേഖലയിലുള്ള ഒരു തദ്ദേശീയ ഓസ്‌ട്രേലിയൻ കമ്മ്യൂണിറ്റിയാണ് അലി കുറുംഗ് .
ടെന്നന്റ് ക്രീക്കിന് തെക്ക് 170 കിലോമീറ്ററും (106 മൈൽ) ആലീസ് സ്പ്രിംഗ്സിന് വടക്ക് 378 കിലോമീറ്ററും (235 മൈൽ) അകലെയാണ് പ്രദേശത്തിന്റെ സ്ഥാനം.
2016-ലെ സെൻസസ് പ്രകാരം കമ്മ്യൂണിറ്റിയിലെ ജനസംഖ്യ 494 ആയിരുന്നു.
ടെന്നന്റ് ക്രീക്കിന് വടക്ക് ഫിലിപ്പ് ക്രീക്ക് സെറ്റിൽമെന്റിലെ ജലവിതരണം തീർന്നുപോയപ്പോൾ 1956: ൽ നോർത്തേൺ ടെറിട്ടറി അഡ്മിനിസ്ട്രേഷന്റെ വെൽഫെയർ ബ്രാഞ്ച് ഈ കമ്മ്യൂണിറ്റി ഒരു ആദിവാസി കരുതൽ മേഖലയായി സ്ഥാപിച്ചു.
1954-ൽ രണ്ട് കുഴികൾ കുഴിക്കുകയും 1955-ൽ കെട്ടിടങ്ങൾ നിർമ്മിക്കുകയും ചെയ്തു.
ഫിലിപ്പ് ക്രീക്ക് നിവാസികളെ 1956 മധ്യത്തിൽ വാറാബ്രിയിലേക്ക് കൊണ്ടുപോയി.
1958 സെപ്റ്റംബർ 23-നാണ് സെറ്റിൽമെന്റ് ഔദ്യോഗികമായി തുറന്നത്.
ഇത് നിയന്ത്രിച്ചത് ഒരു സൂപ്രണ്ടും മറ്റ് സ്വദേശികളല്ലാത്ത ഉദ്യോഗസ്ഥരുമാണ്.